A TANÁCS 913/2006/EK RENDELETE
(2006. június 19.)
a Japánból származó televíziós kamerarendszerek behozatalára vonatkozó végleges dömpingellenes vám kivetéséről szóló 2042/2000/EK rendelet mellékletének módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet),
tekintettel a Bizottság által a tanácsadó bizottsággal folytatott konzultációt követően benyújtott javaslatra,
mivel:
A. KORÁBBI ELJÁRÁSOK
(1)
A Tanács az 1015/94/EK rendelettel (2) végleges dömpingellenes vámot vetett ki a Japánból származó televíziós kamerarendszerek („TKR”) behozatalára.
(2)
2000 szeptemberében a Tanács az alaprendelet 11. cikke (2) bekezdése alapján a 2042/2000/EK rendelettel (3) megerősítette a (később módosított) 1015/94/EK rendelet által kivetett végleges dömpingellenes vámokat.
(3)
A Tanács a 2042/2000/EK rendelet 1. cikke (3) bekezdésének e) pontjában a dömpingellenes vám hatálya alól kifejezetten kivonta a rendelet mellékletében (a továbbiakban: melléklet) felsorolt, felső kategóriába tartozó professzionális kamerarendszereket, amelyek műszakilag az említett rendelet 1. cikke (2) bekezdése szerinti termékmeghatározásba tartoznak, de nem tekinthetők televíziós kamerarendszereknek.
(4)
A Bizottság 2005. szeptember 29-i értesítése (4) útján az alaprendelet 11. cikke (2) bekezdésének megfelelően felülvizsgálatot kezdeményezett a Japánból származó televíziós kamerarendszerek behozatalára hatályban levő dömpingellenes intézkedésekre vonatkozóan.
B. ÚJ PROFESSZIONÁLIS KAMERARENDSZER-TÍPUSOKAT ÉRINTŐ VIZSGÁLAT
1. AZ ELJÁRÁS
(5)
Két japán exportáló gyártó, a Matsushita és a Hitachi Denshi (Europa) GmbH (a továbbiakban: Hitachi) arról tájékoztatta a Bizottságot, hogy a közösségi piacra új professzionális kamerarendszer-típusokat szándékozik bevezetni, és azt kérte, hogy a Bizottság a 2042/2000/EK rendelet mellékletébe vegye fel ezeket az új professzionális kamerarendszer-típusokat tartozékaikkal együtt, és ezáltal mentesítse őket a dömpingellenes vámok hatálya alól.
(6)
A Bizottság ennek megfelelően tájékoztatta a közösségi gazdasági ágazatot, és vizsgálatot kezdeményezett kizárólag annak megállapítására, hogy a kérdéses termékek a dömpingellenes vámok hatálya alá tartoznak-e, és ennek megfelelően a 2042/2000/EK rendelet rendelkező részét kell-e módosítani.
2. VIZSGÁLT TÍPUSOK
(7)
Mentesség iránti kérelem a következő kamerarendszer-típusokra érkezett a vonatkozó műszaki információkkal ellátva:
Matsushita:
-
AK-HC910L típusú kamerafej,
-
AK-HC1500G típusú kamerafej,
-
AK-HRP900 típusú kamera-vezérlőegység,
-
AK-HRP150 típusú kamera-vezérlőegység.
Minden típust a hatályos dömpingellenes intézkedésekből már kizárt típusokat felváltó típusként mutattak be.
Hitachi:
-
DK-H31 típusú kamerafej,
-
RU-3300N típusú távvezérlő panel.
Mindkét típust a hatályos dömpingellenes intézkedésekből már kizárt típusokhoz nagyon hasonló típusként mutatták be. Egyik típust sem kínálják triaxrendszerekkel vagy triaxadapterekkel kombinálva; alkalmazási körükbe a következő területek tartoznak: kamerás megfigyelőrendszerek, telekonferencia, valamint laboratóriumok és könyvtárak.
3. MEGÁLLAPÍTÁSOK
a) AK-HC910L és AK-HC1500G típusú kamerafejek, AK-HRP900 és AK-HRP150 típusú kamera-vezérlőegységek
(8)
Az AK-HC910L és AK-HC1500G típusú kamerafejek, valamint az AK-HRP900 és AK-HRP150 típusú kamera-vezérlőegységek a 2042/2000/EK rendelet 1. cikke (2) bekezdése a) pontja szerinti termékmeghatározásba tartoznak. Azonban ezeket elsősorban professzionális alkalmazásokban használják, és a megállapítások szerint a 2042/2000/EK rendelet 1. cikke (3) bekezdése e) pontja értelmében professzionális kamerarendszereknek tekinthetők. Következésképpen ezeket a típusokat a meglévő dömpingellenes intézkedések hatálya alól ki kell vonni, és a 2042/2000/EK rendelet mellékletébe fel kell venni.
(9)
A közösségi intézmények bevett gyakorlatának megfelelően ezeket a televíziós kamerarendszereket mentesíteni kell a dömpingellenes vámtétel alól attól a naptól, amikor a Bizottság szolgálatai a vonatkozó mentesség iránti kérelmet kézhez kapták. Ezért a 2005. szeptember 5-én vagy azután behozott minden alábbi kamerát ettől a naptól a dömpingellenes vámtétel alól mentesíteni kell:
Matsushita:
-
AK-HC910L típusú kamerafej,
-
AK-HC1500G típusú kamerafej,
-
AK-HRP900 típusú kamera-vezérlőegység,
-
AK-HRP150 típusú kamera-vezérlőegység.
b) DK-H31 típusú kamerafejek és RU-3300N típusú távvezérlő panel
(10)
A DK-H31 típusú kamerafej és az RU-3300N típusú távvezérlő panel a 2042/2000/EK rendelet 1. cikke (2) bekezdése a) pontja szerinti termékmeghatározásba tartozik. Azonban elsősorban professzionális alkalmazásokban használják őket, és a megfelelő triaxrendszer vagy -adapter nélkül forgalmazzák a közösségi piacon. Ennélfogva arra a következtetésre jutottunk, hogy a 2042/2000/EK rendelet 1. cikke (3) bekezdésének e) pontjában szereplő meghatározásba tartozó professzionális kamerarendszereknek kell őket tekinteni. Következésképpen ezeket a típusokat a meglévő dömpingellenes intézkedések hatálya alól ki kell vonni, és a 2042/2000/EK rendelet mellékletébe fel kell venni.
(11)
A közösségi intézmények bevett gyakorlatának megfelelően ezeket a televíziós kamerarendszereket mentesíteni kell a dömpingellenes vámtétel alól attól a naptól, amikor a Bizottság szolgálatai a vonatkozó mentesség iránti kérelmet kézhez kapták. Ezért a 2005. november 3-án vagy azután behozott minden alábbi kamerát ettől a naptól a dömpingellenes vámtétel alól mentesíteni kell:
Hitachi:
-
DK-H31 típusú kamerafej,
-
RU-3300N típusú távvezérlő panel.
4. AZ ÉRINTETT FELEK TÁJÉKOZTATÁSA ÉS KÖVETKEZTETÉSEK
(12)
A Bizottság a közösségi gazdasági ágazatot és a TKR-exportőröket tájékoztatta megállapításairól, és biztosította számukra a véleménykifejtés lehetőségét. A Bizottság megállapításaival szemben egyik fél sem emelt kifogást.
(13)
A fentiek alapján a 2042/2000/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 2042/2000/EK rendelet mellékletének helyébe e melléklet lép.
2. cikk
(1) Ez a rendelet az Európai Unió Hivatalos Lapjában való kihirdetését követő napon lép hatályba.
(2) Ezt a rendeletet az alábbi exportáló gyártók által gyártott és a Közösségbe exportált típusok behozatalára kell alkalmazni:
a)
Matsushita2005. szeptember 5-től
-
AK-HC910L típusú kamerafej,
-
AK-HC1500G típusú kamerafej,
-
AK-HRP900 típusú kamera-vezérlőegység,
-
AK-HRP150 típusú kamera-vezérlőegység.
b)
Hitachi2005. november 3-tól
-
DK-H31 típusú kamerafej,
-
RU-3300N típusú távvezérlő panel.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2006. június 19-én.